Yvonne Chaka Chaka (jina la kuzaliwa Yvonne Machaka; mwaka 1965) ni mwimbaji kutoka Afrika ya Kusini. Aliitwa "Malkia wa Afrika", Chaka Chaka amekuwa mstari wa mbele katika muziki maarufu wa Afrika Kusini kwa miaka 20. Nyimbo kama "I'm Burning Up", "I'm in Love With a DJ", "I Cry for Freedom", "Makoti", "Motherland" na itakayopendwa milele Umqombothi ("Pombe Ya Afrika") zilihakikisha umaarufu wa Yvonne. Moja ya nyimbo zake pia hutokea katika ufunguzi wa filamu ya mwaka 2004 Hotel Rwanda. Chaka Chaka alizaliwa Dobsonville huko Soweto akawa mtoto wa kwanza wa Kiafrika kuonekana kwenye televisheni Afrika Kusini. Mwaka 1981 "Sugar Shack", kipindi cha wenye talanta, kilimjulisha kwa umma wa Afrika Kusini. Chaka Chaka alianza kuimba akiwa na miaka 19 mwaka 1985 wakati Phil Hollis wa Dephon Records alimgundua mjini Johannesburg- Muda mfupi baada ya albamu yake "I'm in Love With a DJ", kuuzwa nakala 35,000, wimbo huo ulikuwa umependwa mara moja.